بیرلشمیش میللت‌لر تشکیلاتی‌نین امنیت شوراسی چرشنبه گونو میانمارداکی آراکانلی موسلمان‌لارا ایستیقامت‌لی شدتی مذاکیره ائده‌جک.
اینگیلتره‌نین بمت-دکی دایمی نماینده‌سی متیو رایکرافت، ژورنالیست‌لره ائتدیگی آچیقلامادا، اینگیلتره و سوئدین، آراکان‌دا داوام ائدن ناراحات‌لیق وئریجی شدت حادثه‌لری سببیله بیرلشمیش میللت‌لر تشکیلاتی‌نین امنیت شوراسی‌نین چرشنبه گونو توپلانماسینی طلب ائتدیگینی سؤیله‌دی.
رایرافت، بیرلشمیش میللت‌لر تشکیلاتی‌نین امنیت شوراسی عضوو اؤلکه‌لرین آراکان‌دان قاچماغا چالیشان چوخ سایدا روهینگیا‌لی‌نین گئده‌رک پیس‌لشن وضعیتین‌دن ناراحات‌لیق دویدوغونو ایفاده ائتدی.
بیرلشمیش میللت‌لر تشکیلاتی‌نین قاچقین‌لار قونوسوندا عالی کومیسارلیغی‌نین معلوماتینا گؤره، شدت‌دن قاچیب بنگلادشه سیغینان آراکان موسلمان‌لاری‌نین ساییسی 313-ه چاتدی.
میانمار اوردوسو، 25 آوقوست‌دان بو یانا سیلاح‌لی میلیتان‌لارلا دؤیوشمه سببیله آراکان‌داکی وطنداش‌لارا ایستیقامت‌لی سالدیری‌لاردا مین‌لرله موسلمان اؤلدو. میانمار حکومتی بؤلگه‌یه گیریش و چیخیشا ایجازه وئرمدیگی اوچون اؤلدورولن وطنداش ساییسی‌نین تام اولا‌راق تعیین ائدیله‌بیلمز.
سالدیری اثناسیندا 150-دن چوخ کند اوردو و بودیست میلتچی‌لری طرفیندن یاندیریلدی. اون مین‌لرله آراکانلی موسلمان‌لاری هله ده امنیتی سببیله بؤلگه‌دن اوزاقلاشماغا چالیشیرلار. میانماردان قاچان وطنداش‌لار داغ‌لیق بؤلگه‌لردن، ناف چایی و دنیزدن بنگلادشه گئده‌جک‌لر.
